ai4bharat/Pralekha huggingface dataset:
गृह मंत्रालय
केंद्रीय गृह सचिव ने कोविड-19 को फैलने से रोकने के लिए केरल और महाराष्ट्र की सरकारों द्वारा उठाए गए कदमों की समीक्षा की
केंद्रीय गृह सचिव ने आज यहां वीडियो कॉन्फ्रेंसिंग के माध्यम से एक बैठक की अध्यक्षता कर कोविड-19 को फैलने से रोकने के लिए केरल और महाराष्ट्र की सरकारों द्वारा उठाए गए कदमों की समीक्षा की।
बैठक के दौरान, केरल और महाराष्ट्र में कोविड-19 की स्थिति के समग्र प्रबंधन के बारे में चर्चा की गई। केंद्रीय गृह सचिव ने संक्रमण की रोकथाम के लिए राज्य सरकारों की ओर से किए जा रहे प्रयासों की सराहना की और पाया कि संक्रमणों में वृद्धि पर काबू पाने के लिए और ज्यादा प्रयास किए जाने की जरूरत है। इसके लिए उच्च संक्रमण वाले भौगोलिक क्षेत्रों में कॉटेंक्ट ट्रेसिंग, टीकाकरण अभियानों और कोविड की दृष्टि से उपयुक्त व्यवहार जैसे उपायों के जरिए उपयुक्त हस्तक्षेप किए जाने की आवश्यकता होगी। उन्होंने यह भी सुझाव दिया कि राज्य सरकारों को अधिक पॉजिटिव मामलों वाले क्षेत्रों में रात का कर्फ्यू लगाने की संभावनाएं तलाशनी चाहिए।
राज्य सरकारों को सलाह दी गई कि वे अपने यहां चलाए जा रहे टीकाकरण अभियान जारी रखें तथा यदि उन्हें और ज्यादा टीकों की आवश्यकता है, तो जहां तक संभव होगा, उन्हें और ज्यादा टीके उपलब्ध कराए जाएंगे। हालांकि प्राप्त हो चुकी टीकों की खुराकों का उपयोग करने की दिशा में प्रयास किए जाने चाहिए। इस बात पर भी बल दिया गया है कि टीकाकरण के साथ-साथ कोविड की दृष्टि से उपयुक्त व्यवहार जारी रखने के लिए भी प्रोत्साहित किया जाना चाहिए तथा आने वाले त्यौहारों के दौरान ऐसे आयोजन करने से बचना चाहिए, जिनमें बड़ी संख्या में लोगों को एक ही स्थान पर जमा होने की आशंका हो। यह परामर्श भी दिया गया है कि दोनों राज्यों के उन स्थानों पर परीक्षण बढ़ाना चाहिए, जहां पॉजिटिविटी दर ऊंची बनी रही है। अगले कुछ महीनों में वायरस के संक्रमण के स्तरों में कमी लाने पर भी ध्यान केंद्रित किया जाना चाहिए, ताकि संक्रमण की श्रृंखला को ज्यादा कारगर ढंग से रोका जा सके।
इस बैठक में डॉ. वी.के. पॉल, सदस्य , नीति आयोग; सचिव, स्वास्थ्य एवं परिवार कल्याण मंत्रालय, भारत सरकार; निदेशक, राष्ट्रीय संचारी रोग केंद्र  तथा केरल और महाराष्ट्र के मुख्य सचिवों और पुलिस महानिदेशकों ने भाग लिया।
रक्षा मंत्रालय
विश्व तंबाकू निषेध दिवस के अवसर पर एनसीसी कैडेट्स ने तंबाकू के खिलाफ अभियान का आयोजन किया
राष्ट्रीय कैडेट कोर  के कैडेटों ने 31 मई, 2022 को विश्व तंबाकू निषेध दिवस के अवसर पर तम्बाकू का उपयोग नहीं करने की शपथ ग्रहण ली। इस राष्ट्रव्यापी अभियान के तहत, एनसीसी कैडेटों द्वारा रैलियों, नुक्कड़ नाटकों और पर्चों का वितरण किया गया तथा तम्बाकू के उपयोग से दूर रहने के लिए लोगों को प्रेरित करने के लिए सभी प्रकार के उपलब्ध साधनों का उपयोग किया गया।
वैज्ञानिकों द्वारा किए गए शोध में तम्बाकू का उपयोग को कई बीमारियों में बढ़ोत्तरी होने से जोड़ा गया है, जो लोगों की क्षमता में गिरावट और अचानक मौत होने का कारण बनती है। विश्व तंबाकू निषेध दिवस का उद्देश्य लोगों को तंबाकू और इसके दुष्प्रभावों के बारे में जागरूक करना, लोगों को उनके स्वास्थ्य और स्वस्थ जीवन के बारे में बताना तथा लोगों को उनके भविष्य की रक्षा करने के लिए प्रोत्साहित करना है।
15 लाख से ज्यादा कैडेटों की क्षमता के साथ, राष्ट्रीय कैडेट कोर  दुनिया का सबसे बड़ा अनुशासित युवा संगठन है, जो समाज में अपने योगदान के द्वारा व्यापक रूप में सामाजिक जागरूकता अभियान का संचालन करता है।
एमजी/एमए/एएमजी/एमए/एएल/वाईबी
(Visitor Counter : 384
प्रधानमंत्री कार्यालय
प्रधानमंत्री ने अहमदाबाद में केवड़िया और साबरमती रिवरफ्रंट के बीच समुद्री विमान सेवा का उद्घाटन किया
प्रधानमंत्री श्री नरेन्द्र मोदी ने केवड़िया में एक जलीय हवाई अड्डे और केवड़िया में स्टैच्यू ऑफ यूनिटी तथा साबरमती रिवरफ्रंट को जोड़ने के लिए समुद्री विमान सेवा का उद्घाटन किया।
श्री मोदी ने अहमदाबाद में साबरमती रिवरफ्रंट में जलीय हवाई अड्डे का उद्घाटन किया और साबरमती रिवरफ्रंट से केवड़िया के बीच समुद्री विमान सेवा की शुरुआत की। यह अंतिम क्षेत्र तक जलीय हवाई अड्डे बनाने की श्रृंखला का हिस्सा है।
ऐसे समुद्री विमान पानी में उतर सकते हैं और वहीं से उड़ान भी भर सकते हैं और उन क्षेत्रों के लिए अधिक उपयोगी हैं, जहां जमीन पर उतरने या रनवे की सुविधा नहीं है और यह उन भौगोलिक क्षेत्रों से संपर्क करने की दिशा में मददगार हो सकते हैं, जहां दुर्गम क्षेत्रों की वजह से अनेक चुनौतियां हैं। इस सुविधा से देश के दूर-दराज के क्षेत्र विमानन की मुख्यधारा में आ रहे हैं और यहां हवाई अड्डे तथा रनवे बनाने पर कुछ भी लागत नहीं आएगी। ऐसे छोटे पंखों वाले विमान जलीय क्षेत्रों जैसे झीलों, बांधों, अप्रवाही जल, बजरीयुक्त क्षेत्रों और घास भूमि पर भी उतर सकते हैं और अनेक पर्यटक क्षेत्रों में इनसे संपर्क सुविधा आसानी से मिल सकती है।
पत्तन, पोत परिवहन और जलमार्ग मंत्रालय
पत्तन, पोत परिवहन एवं जलमार्ग मंत्रालय के अंतर्गत अनुसंधान संगठनों द्वारा राष्ट्रीय कार्यशालाओं के माध्यम से भारत के चंद्रयान -3 चंद्र मिशन के महत्व को उजागर किया गया
चंद्रयान, भारत का चंद्र अन्वेषण कार्यक्रम, भारतीय अंतरिक्ष अनुसंधान संगठन  द्वारा शुरू किया गया एक अग्रणी प्रयास रहा है। चंद्रमा के रहस्यों को उजागर करने और वैश्विक अंतरिक्ष समुदाय की चंद्र भूविज्ञान, वातावरण और संसाधनों की समझ में योगदान देने के लिए चंद्रयान, भारत के समर्पण का प्रतिनिधित्व करता है।
भारत का चंद्रयान-3 मिशन जैसे-जैसे एक महत्वपूर्ण महत्वपूर्ण उपलब्धि - एक सफल चंद्र लैंडिंग के करीब पहुंच रहा है, पत्तन, पोत परिवहन और जलमार्ग मंत्रालय  के तत्वावधान में राष्ट्रीय पत्तन, जलमार्ग और तट प्रौद्योगिकी केंद्र , भारतीय प्रौद्योगिकी संस्थान  मद्रास तथा अंतर्देशीय और तटीय समुद्री प्रौद्योगिकी केंद्र,  भारतीय प्रौद्योगिकी संस्थान  खड़गपुर द्वारा जागरूकता बढ़ाने, महत्व को समझने और चंद्रयान -3 मिशन की जटिलताओं को समझने के लिए राष्ट्रीय स्तर की कार्यशालाएं आयोजित की गईं। कार्यशाला का उद्देश्य अंतरिक्ष अन्वेषण के क्षेत्र में वैज्ञानिक जानकारी और तकनीकी नवाचार को आगे बढ़ाने में भारत के चंद्रयान मिशन के गहन महत्व पर प्रकाश डालना था। कार्यशाला में वैज्ञानिकों, शोधकर्ताओं, शिक्षाविदों, विद्यार्थियों, सरकारी अधिकारियों और आम जनता सहित जीवन के सभी क्षेत्रों के प्रतिभागियों ने भाग लिया।
डॉ. सैयद मकबूल अहमद, श्री लियो, डॉ. के. मुथुकुमारन और डॉ. तापस कुमार नंदी सहित प्रतिष्ठित वक्ताओं ने पिछले चंद्रयान अभियानों से प्राप्त जानकारी साझा की, वर्तमान मिशन और इसकी प्रणोदन प्रणाली की जटिलता पर चर्चा की तथा ग्रह विज्ञान और तकनीकी नवाचार में भारत की उपलब्धियों पर प्रकाश डाला।
चंद्रयान-3 की सफल लैंडिंग न केवल भारत के लिए एक और ऐतिहासिक उपलब्धि होगी, बल्कि वैज्ञानिक खोज एवं अन्वेषण के नए रास्ते भी खोलेगी, जो चंद्र अनुसंधान के भविष्य को साकार करेगी।
इस अवसर पर, केंद्रीय पत्तन, पोत परिवहन और जलमार्ग मंत्री श्री सर्बानंद सोनोवाल ने कहा, “चंद्रयान मिशन की उपलब्धियां मानव ज्ञान और अन्वेषण की सीमाओं को आगे बढ़ाने के लिए भारत के समर्पण का उदाहरण देती हैं। अन्वेषन की यात्रा चंद्रयान-3 की आगामी लैंडिंग के साथ जारी है जो ब्रह्मांड के रहस्यों को खोलेगी और भावी पीढ़ियों के लिए सितारों तक पहुंचने का मार्ग प्रशस्त करेगी।''
कार्मिक, लोक शिकायत एवं पेंशन मंत्रालय
राष्ट्रीय जल परियोजना निगम  के सीएमडी  एके सिंह ने केंद्रीय मंत्री डॉ. जितेंद्र सिंह से मुलाकात की और जम्मू और कश्मीर में एनएचपीसी की चल रही परियोजनाओं के बारे में जानकारी दी
राष्ट्रीय जल परियोजना निगम  के सीएमडी  श्री एके सिंह ने आज केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह से मुलाकात की और उन्हें किश्तवाड़ में चल रही बिजली परियोजनाओं की स्थिति के बारे में जानकारी दी। इस परियोजना के पूरा होने पर किश्तवाड़ को लगभग 6000 एमवी बिजली पैदा करने वाले एक प्रमुख बिजली केंद्र में बदल देगा।
बैठक के दौरान, जम्मू और कश्मीर में एनएचपीसी की चल रही परियोजनाओं और जम्मू और कश्मीर में भविष्य के व्यापार विकास की संभावनाओं के बारे में चर्चा की गई। सीएमडी एनएचपीसी ने उन्हें इन परियोजनाओं की प्रगति से अवगत कराया।
दिनांक 1 नवंबर 2021 को रिवर डाइवर्जन के बाद पाकल दुल जलविद्युत परियोजना  सक्रिय रूप से निर्माणाधीन है। यह परियोजना सालाना 3230 एमयू विद्युत उत्पन्न करेगी और जुलाई 2025 तक इसके पूरा होने की उम्मीद है। किरू जलविद्युत परियोजना  भी सक्रिय रूप से निर्माणाधीन है।
31 दिसंबर 2021 को रिवर डाइवर्जन किया गया था और इससे सालाना 2272 एमयू विद्युत पैदा होगी। परियोजना के जुलाई 2025 तक पूरा होने की उम्मीद है। क्वार जलविद्युत परियोजना  का काम 11 मई 2022 को सिविल वर्क पैकेज सौंपने के साथ शुरू हुआ। यह परियोजना सालाना 1975 एमयू उत्पन्न करेगी और नवंबर 2026 में इसका पूरा होना निर्धारित है। रतले जलविद्युत परियोजना  निर्माणाधीन है और 18 जनवरी 2022 को ईपीसी अनुबंध देकर काम शुरू किया गया है।
परियोजना के चालू होने की निर्धारित तिथि 10 फरवरी 2026 है और एक बार चालू होने के बाद, परियोजना सालाना 3136 एमयू उत्पन्न करेगी। किरथाई-द्वितीय जलविद्युत परियोजना  की जांच चल रही है और चालू होने पर सालाना 3329.52 एमयू उत्पन्न करेगी।
इन सभी परियोजनाओं के चालू होने से जम्मू और कश्मीर की बिजली की आवश्यकता में भारी सुधार होगा और शून्य कार्बन उत्सर्जन के लक्ष्य को प्राप्त करने में मदद मिलेगी। उन्होंने एनएचपीसी को राज्य के निरंतर समर्थन और सहयोग का भी आश्वासन दिया।
प्रधानमंत्री कार्यालय
प्रधानमंत्री ने ‘एस्ट्रो नाइट स्काई टूरिज्म’ को बढ़ावा देने के प्रयासों की सराहना की
प्रधानमंत्री श्री नरेन्द्र मोदी ने गोवा विज्ञान केंद्र और तारामंडल द्वारा ‘एस्ट्रो नाइट स्काई टूरिज्म’ को बढ़ावा देने के प्रयासों की सराहना की है। उल्लेखनीय है कि टेलीस्कोप के माध्यम से रात्रि के समय आकाश का अवलोकन करने का अविस्मरणीय अनुभव प्राप्त करने के लिए बड़ी संख्या में लोग मीरामार बीच पर आया करते हैं।
राष्ट्रीय विज्ञान संग्रहालय परिषद के एक ट्वीट को साझा करते हुए प्रधानमंत्री ने ट्वीट किया;
‘इस तरह के प्रयासों में काफी तेजी आने पर अत्यंत प्रसन्नता हुई है। मैंने कुछ साल पहले ‘मन की बात’ कार्यक्रम के एक एपिसोड के दौरान खगोलशास्त्र में भारत की समृद्ध विरासत के बारे में भी चर्चा की थी।’
प्रधानमंत्री कार्यालय
प्रधानमंत्री ने हिमाचल प्रदेश के स्थापना दिवस पर वहां के निवासियों को बधाई दी
प्रधानमंत्री श्री नरेन्द्र मोदी ने हिमाचल प्रदेश के स्थापना दिवस पर वहां की जनता को बधाई दी है। अपने बधाई संदेश में प्रधानमंत्री ने कहा, ‘‘ हिमाचल प्रदेश के स्थापना दिवस पर राज्य के निवासियों को ढेरों शुभकामनाएं! मैं राज्य के समग्र विकास और प्रगति की कामना करता हूं।’’
नागरिक उड्डयन मंत्रालय
भुवनेश्वर हवाई अडडे ने कोविड-19 के खिलाफ लड़ाई में सहायता के लिए मेडिकल की अनिवार्य वस्तुओं की निर्बाधित आपूर्ति सुनिश्चित की
कुल 156ऑक्सीजन के खाली टैंकरों, 526ऑक्सीजन कंसंट्रेटर्स तथा 140ऑक्सीजन सिलेंडरों की ढुलाई की गई
कोविड टीकाकरण शिविर आयोजित किया गया
कोविड 19 के खिलाफ राष्ट्र की लड़ाई को सुदृढ़ बनाने के लिए देश भर के हवाई अड्डे प्रति दिन मेडिकल की अनिवार्य वस्तुओं तथा उपकरणों की ढुलाई कर रहे हैं। एएआई का भुवनेश्वर हवाई अडडा और इसके हितधारक 24 घंटे मेडिकल की अनिवार्य वस्तुओं तथा उपकरणों की निर्बाधित ढुलाई को सुगम बनाने में सक्रिय भूमिका निभा रहे हैं।
भुवनेश्वर हवाई अड्डे के जरिये 09 मई 2021 तक विभिन्न एयरलाइंस के माध्यम से कोविड टीकों के कुल 669 बक्सों  की ढुलाई की गई है। देश में ऑक्सीजन संकट से उबरने के लिए 23 अप्रैल 2021 से 11 मई 2021 तक सी17, सी130जे, एएन32 जैसे भारतीय वायु सेना के 75 विमानों द्वारा कुल 156 खाली ऑक्सीजन टैंकर, 526ऑक्सीजन कंसंट्रेटर्स तथा 140ऑक्सीजन सिलेंडरों की ढुलाई की गई। विभिन्न एयरलाइंनों के जरिये भी ऑक्सीजन कंसंट्रेटर्स के 41 भागों की ढुलाई की गई। 10 लीटर के सीमलेस सिलेंडरों के 3500 भागों और 46.7 एल सीमलेस सिलेंडरों के 1520 भागों की ढुलाई की योजना है और इस खेप के दुनिया के अन्य देशों से एक सप्ताह के भीतर पहुंच जाने की उम्मीद है।
इसके अतिरिक्त, भुवनेश्वर हवाई अड्डा यात्रियों की सुरक्षित यात्रा सुनिश्चित करने के लिए केंद्र तथा राज्य सरकारों के निर्देशों के अनुरुप कोविड-19 संबंधित सभी दिशानिर्देशों और प्रोटोकॉल का भी पालन कर रहा है। हवाई अड्डे के कर्मचारी लगातार सभी यात्रियों, हितधारकों, आगंतुकों, कर्मचारियों आदि से कोविड उपयुक्त बर्ताव का हमेशा पालन करने और कम से कम भीड़भाड़ होने से बचाने के लिए अलग अलग टाइमिंग बनाये रखने का आग्रह कर रहे हैं।
कोविड उपयुक्त बर्ताव से संबंधित जागरुकता फैलाने, यात्रियों की सुरक्षा सुनिश्चित करने के लिए हवाई अड्डा टर्मिनल पर लगे विभिन्न इलेक्ट्रानिक तथा स्थायी डिस्प्ले के माध्यम से निर्देशों को भी प्रदर्शित कर रहा है।
सभी हवाई अड्डे, जितना वे कर सकते हैं, हर प्रकार की लड़ाई में शामिल हो रहे हैं और इसका प्रयास कर रहे हैं। भुवनेश्वर हवाई अडडा ने सभी सुरक्षा उपायों को ध्यान में रखते हुए, ओडिशा सरकार के समर्थन एवं सहायता से एएआई के कर्मचारियों तथा अन्य हितधारकों के लिए कोविड टीकाकरण शिविर आयोजित किया गया है।
एमजी/एएम/एसकेजे/डीसी
(Visitor Counter : 215
प्रधानमंत्री कार्यालय
प्रधानमंत्री को हाउडी मोदी समारोह के लिए जानी-मानी हस्तियों से प्रशंसा प्राप्त
प्रधानमंत्री श्री नरेन्द्र मोदी को ह्यूस्टन संबोधन के लिए अमेरिका रिपब्लिकन पिट ओल्सन, रिपब्लिकन केविन ब्रैडी, सीनेटर जॉन कॉर्निन, सीनेटर केविन क्रैमर, सीनेटर टेड क्रूज, मिसिसिपी के गवर्नर फिल बायरैंट, गवर्नर मैट बेविन और ह्यूस्टन के मेयर जैसे जाने-माने लोगों से प्रशंसा प्राप्त हुई है। भारत के विकास खन्ना, प्रसून जोशी, करण जौहर, अजय देवगन, मिलिंद देवेड़ा तथा ऋषि कपूर जैसी हस्तियों ने भी श्री मोदी के भाषण की प्रशंसा की। प्रधानमंत्री ने सभी को प्रशंसा के लिए धन्यवाद दिया।
नागरिक उड्डयन मंत्रालय
लाइफलाइन उड़ान सेवाओं के तहत 70,000 किमी से अधिक की हवाई दूरी तय की गई
देश के दूरदराज के भागों में चिकित्सा वस्तुओं की आपूर्ति के लिए कार्गो उड़ान सेवा का परिचालन
लाइफलाइन उड़ान कार्गो सेवाओं के तहत अब तक परिचालित74 उड़ानों में से 56 उड़ानों का संचालन एयर इंडिया समूह द्वारा किया गया है। छह दिनों  की अवधि में इन उड़ानों का परिचालन एयर इंडिया, अलायंस एयर, भारतीय वायु सेना, पवन हंस और निजी वाहकों द्वारा किया गया। लाइफलाइन उड़ान सेवा के तहत अब तक 70,000 किमी से अधिक की हवाई दूरी तय की गई है और इसके जरिये अब तक करीब 38 टन कार्गो की ढुलाई की गई है। हवाई अड्डों तक और वहां से कार्गो के सड़क परिवहन और विमानन कर्मियों की आवाजाही में लॉजिस्टिक संबंधी उल्लेखनीय चुनौतियों के बावजूद लाइफलाइन उड़ान सेवाओं का परिचालन किया जा रहा है।
|
|
क्रम संख्या
|
|
तिथि
|
|
एयर इंडिया
|
|
अलायंस
|
|
भारतीय वायु सेना
|
|
इंडिगो
|
|
स्पाइसजेट
|
|
कुल परिचालित उड़ान
|
|
1
|
|
26.3.2020
|
|
02
|
|
-
|
|
-
|
|
-
|
|
02
|
|
04
|
|
2
|
|
27.3.2020
|
|
04
|
|
09
|
|
-
|
|
-
|
|
-
|
|
13
|
|
3
|
|
28.3.2020
|
|
04
|
|
08
|
|
-
|
|
06
|
|
-
|
|
18
|
|
4
|
|
29.3.2020
|
|
04
|
|
10
|
|
06
|
|
--
|
|
-
|
|
20
|
|
5
|
|
30.3.2020
|
|
04
|
|
-
|
|
03
|
|
--
|
|
-
|
|
07
|
|
6
|
|
31.3.2020
|
|
09
|
|
02
|
|
01
|
|
|
|
|
|
12
|
|
|
|
कुल उड़ान
|
|
27
|
|
29
|
|
10
|
|
06
|
|
02
|
|
74
कार्गो में अधिकतर वस्तुएं कम वजन और अधिक मात्रा वाले उत्पाद शामिल थे जैसे मास्क, दस्ताने एवं उपभोग की अन्य वस्तुएं जिनके लिए प्रति टन कार्गो अधिक स्थान की आवश्यकता होती है। इन वस्तुओं को सावधानीपूर्वक एवं उचित देखभाल के साथ यात्रियों के बैठने के स्थान पर रखने के लिए विशेष अनुमति दी गई है।
अंतर्राष्ट्रीय मोर्चे पर, नागरिक उड्डयन मंत्रालयऔर एयर इंडिया 3 अप्रैल 2020 से महत्वपूर्ण चिकित्सा आपूर्ति के लिए भारत और चीन के बीच कार्गो एयर-ब्रिज की स्थापना के लिए चीनी अधिकारियों के साथ काम कर रहे हैं। नागरिक उड्डयन मंत्रालय और विमानन उद्योग भारत के दूरदराज के क्षेत्रों तककुशलता एवं कम लागत मेंचिकित्सा हवाई-कार्गो परिवहन के जरिये कोविड-19 के खिलाफ भारत की इस लड़ाई में मदद के लिए तैयार हैं।
लाइफलाइन उड़ान सेवाओं की तिथिवार विवरणइस प्रकार हैं:एयर इंडिया और भारतीय वायु सेना ने लद्दाख, दीमापुर, इंफाल, गुवाहाटी और पोर्ट ब्लेयर के लिए आपस में सहयोग किया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 184.07 करोड़ टीके प्रदान किये गए
राज्यों/केंद्र शासित प्रदेशों के पास अभी भी 16.68 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,84,07,57,475
|
|
शेष टीके
|
|
16,68,68,226
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 184.07 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.68 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
विद्युत मंत्रालय
एनटीपीसी ने नेताजी सुभाष चंद्र बोस की 125वीं जयंती मनाई
एनटीपीसी ने ’स्वतंत्रता आंदोलन में नेताजी सुभाष का योगदान’ विषय पर विभिन्न प्रतियोगिताओं का ऑनलाइन आयोजन किया
देश स्वतंत्रता के 75 वें वर्ष को ’आजादी का अमृत महोत्सव’ के रूप में मना रहा है। उत्सव की इस श्रृंखला में एनटीपीसी दादरी ने 23 जनवरी, 2022 को नेताजी सुभाष चंद्र बोस की 125वीं जयंती के उत्सव के साथ गणतंत्र दिवस पर सप्ताह भर चलने वाले उत्सव की शुरुआत की।
एनटीपीसी ने नेताजी सुभाष चंद्र बोस की 125वीं जयंती पर देशभर में फैले अपने परिसरों में उन्हें श्रद्धांजलि अर्पित की। महान नेता की स्मृति में कुछ खेल परिसरों, पार्कों का नाम नेताजी सुभाष चंद्र बोस स्टेडियम के रूप में रखा गया है। नेताजी की 125वीं जयंती के उपलक्ष्य में आयोजित समारोह में श्री बी श्रीनिवास राव, मुख्य महाप्रबंधक  ने बतौर मुख्य अतिथि शिरकत की और सप्ताह भर चलने वाले समारोह का शुभारंभ किया। इस अवसर पर एनटीपीसी दादरी प्रशासनिक भवन के सभागार का नाम नेताजी सुभाष चंद्र बोस के नाम पर रखा गया।
एनटीपीसी के स्टेशनों में नेताजी की जयंती पर सप्ताह भर चलने वाले समारोहों का शुभारंभ किया गया है, जिनमें कोविड प्रतिबंधों को ध्यान में रखते हुए कर्मचारियों के बीच निबंध, ड्राइंग, पेंटिंग, प्रश्नोत्तरी आदि जैसी विभिन्न ऑनलाइन प्रतियोगिताएं आयोजित की गई हैं। प्रतियोगिता का विषय ’स्वतंत्रता आंदोलन में नेताजी सुभाष का योगदान’ है।
नेताजी के जीवन से देशभक्ति की भावना ग्रहण करने और नेताजी के प्रति सम्मान तथा कृतज्ञता व्यक्त करने के लिए कर्मचारियों, उनके जीवनसाथी और बच्चों के लिए एक निबंध प्रतियोगिता का भी आयोजन किया गया है। प्रतियोगिता का विषय ’स्वतंत्रता आंदोलन में नेताजी सुभाष चंद्र बोस का योगदान’ है।
एनटीपीसी कोयला खनन मुख्यालय में कोयला खनन परियोजनाओं के तहत बच्चों के लिए नेताजी और स्वतंत्रता आंदोलन पर एक ऑनलाइन प्रश्नोत्तरी का आयोजन किया। नेताजी और स्वतंत्रता आंदोलन पर ऑनलाइन प्रश्नोत्तरी को पकरी बरवाडीह सीएमपी, केरेंदरी और चट्टीबरियातू सीएमपी, दुलंगा सीएमपी, केरेदारी सीएमपी और सीएमएचक्यू के सभी बच्चों द्वारा जबरदस्त प्रतिक्रिया मिली।
एनटीपीसी कोल्डम ने युवक मंडल के साथ एक प्रश्नोत्तरी और भाषण प्रतियोगिता का आयोजन किया। यह कार्यक्रम सफल रहा। बच्चों और युवाओं ने दोनों कार्यक्रमों में उत्साहपूर्वक हिस्सा लिया। इसके अलावा प्रतिभागियों को प्रोत्साहित करने और प्रेरित करने के लिए उन्हें विभिन्न पुरस्कार वितरित किए गए।
एमजी/एएम/पीकेजे/वाईबी
(Visitor Counter : 228
सूक्ष्म, लघु एवं मध्यम उद्यम मंत्रालय
महात्मा गांधी जी के सपनों के भारत को साकार करने के लिए अपने देश को आत्मनिर्भर बनना होगा, औद्योगीकरण का कोई विकल्प नहीं: नारायण राणे
अगले ढाई वर्षों में सेवाग्राम औद्योगिक क्षेत्र का आधुनिकीकरण किया जाएगा
सेवाग्राम आश्रम और वर्धा जिले को पर्यटन केंद्र के रूप में नई पहचान मिलेगी
केंद्रीय सूक्ष्म, लघु और मध्यम उद्यम मंत्री नारायण राणे ने जोर देकर कहा कि महात्मा गांधी जी के सपनों के भारत को साकार करने के लिए अपने देश को आत्मनिर्भर होने की जरूरत है और इस लक्ष्य को हासिल करने के लिए औद्योगीकरण का कोई विकल्प नहीं है। वे महात्मा गांधी की जयंती के अवसर पर वर्धा में महात्मा गांधी ग्रामीण औद्योगीकरण संस्थान द्वारा आयोजित सेवाग्राम औद्योगिक क्षेत्र महोत्सव के उद्घाटन समारोह को संबोधित कर रहे थे। केंद्रीय एमएसएमई राज्य मंत्री भानु प्रताप सिंह वर्मा, सचिव बी बी स्वैन, मंत्रालय के संयुक्त सचिव और विकास आयुक्त शैलेश कुमार सिंह भी समारोह में शामिल हुए।
केंद्रीय मंत्री ने कहा कि वर्धा के इसी सेवाग्राम आश्रम से महात्मा गांधी ने सभी से गांव वापस जाने की अपील की थी, जिससे उनका तात्पर्य गांवों के संपूर्ण विकास से था। सेवाग्राम औद्योगिक क्षेत्र कृषि और ग्रामोद्योग के माध्यम से रोजगार पैदा करने के लिए बनाया गया है। राणे ने कहा, एमएसएमई मंत्रालय ने इस औद्योगिक क्षेत्र के आधुनिकीकरण के लिए एक समिति का गठन किया है और अगले ढाई साल में इस क्षेत्र का आधुनिकीकरण किया जाएगा।
राणे ने कहा कि खादी के महत्व के बारे में दुनिया को समझाना जरूरी है और इसके लिए एक बड़ा औद्योगिक क्षेत्र बनाया जा सकता है। उन्होंने कहा कि देश में पर्यटन व्यवसाय की भी अपार संभावनाएं हैं। लिहाजा, सेवाग्राम आश्रम और वर्धा जिले को पर्यटन केंद्र के रूप में एक नई पहचान देने के लिए और अधिक प्रयास करने की आवश्यकता है और केंद्र सरकार इसके लिए प्रतिबद्ध है। मंत्री ने कहा कि देश में विभिन्न स्थानों को लेकर कई बड़े पैमाने पर विकास कार्य चल रहे हैं। उन्होंने कहा कि नागरिकों को आगे आना चाहिए और इस विकास का लाभ उठाना चाहिए।
इस अवसर पर बोलते हुए केंद्रीय एमएसएमई राज्य मंत्री भानु प्रताप सिंह वर्मा ने कहा कि सूक्ष्म, लघु और मध्यम उद्यम मंत्रालय ने देश की प्रगति में बहुत योगदान दिया है। उन्होंने कहा कि 10 मार्च, 2022 को लॉन्च किए गए एमएसएमई आइडिया फंड को लेकर शानदार प्रतिक्रिया मिल रही है और अब तक 287 आइडिया और 1196 ट्रेडमार्क पंजीकृत किए जा चुके हैं। उन्होंने बताया कि नागपुर के बुटीबोरी एमआईडीसी में एक प्रौद्योगिकी केंद्र स्थापित किया जाएगा और इससे स्थानीय युवाओं को काफी फायदा मिलेगा।
एमएसएमई के सचिव बी.बी. स्वैन ने बताया कि आज आयोजित कार्यशाला आत्मनिर्भर भारत के निर्माण में ग्रामोद्योगों के योगदान पर आधारित है। उन्होंने कहा कि विभिन्न राष्ट्रीय स्तर के संगठनों के वक्ता इस कार्यशाला का मार्गदर्शन करेंगे।
इससे पहले आज राणे ने वर्धा में सेवाग्राम आश्रम का दौरा किया और महात्मा गांधी और कस्तूरबा गांधी की प्रतिमाओं पर पुष्पांजलि अर्पित कर उन्हें श्रद्धांजलि दी। उन्होंने एक स्वच्छता अभियान भी शुरुआत की। इसके अलावा उन्होंने कोविड-19 टीकाकरण के लिए बने शिविर का दौरा किया और एक वृक्षारोपण कार्यक्रम में हिस्सा लिया।
युवा कार्यक्रम एवं खेल मंत्रालय
खेल मंत्री श्री किरेन रिजीजू तथा फिल्म स्टार श्री सुनील शेट्टी ने नशा-मुक्त खेल संस्कृति का आह्वान किया
युवा मामले एवं खेल राज्यमंत्री  श्री किरेन रिजीजू और अभिनेता श्री सुनील शेट्टी ने खेलो इंडिया के एथलीटों से किसी प्रतिबंधित पदार्थों से परहेज करने की मांग करते हुए एक स्वच्छ तथा नशा-मुक्त खेल संस्कृति का आह्वान किया है। मादक पदार्थों के खतरों के बारे में किशोरों को शिक्षित करने के लिए आज गुवाहाटी में आयोजित एक कार्यशाला में अभिनेता श्री सुनील शेट्टी ने एक बच्चे के जीवन में खेलों के महत्व पर जोर देते हुए अपनी सफलता की गाथा को साझा किया। श्री सुनील शेट्टी राष्ट्रीय एंटी-डोपिंग एजेंसी के ब्रांड एम्बेसडर हैं। श्री शेट्टी ने कहा, “आप अपने जीवन में कई गलतियां कर सकते हैं, किंतु यह सुनिश्चित करें कि ऐसा कुछ न खाएं जो गलत हो। मैंने अपने जीवन में जो उपलब्धियां प्राप्त की हैं, वे पूर्णतः खेलों के कारण हैं।” उन्होंने कहा, “मैं मार्शल आर्ट्स का अभ्यास करता था और वास्तव में कठिन प्रशिक्षण लेता था। मैं अपने जीवन में एक अभिनेता केवल इसलिए बन पाया, क्योंकि मैं एक एथलीट था। मैं अभी भी मानता हूं कि मैं खेलों का एक हिस्सा हूं।”
श्री किरेन रिजीजू और श्री सुनील शेट्टी ने दर्शकों के मनोरंजन के लिए तथा अपने संदेश को साझा करने के लिए फुटबाल मैच के बाद शूट-आउट में हिस्सा लिया। श्री रिजीजू ने सभी एथलीटों को आश्वस्त किया कि जब तक वे प्रतिबंधित पदार्थों से खुद को अलग रखेंगे, उन्हें पूरी सहायता दी जाएगी। श्री किरेन रिजीजू ने कहा, “देश का हर व्यक्ति यह समझ सकता है कि गुवाहाटी में खेलो इंडिया युवा खेल को अच्छी तरह आयोजित किया जा रहा है। स्वच्छता का संदेश फैलाने के लिए श्री सुनील शेट्टी को राष्ट्रीय एंटी-डोपिंग एजेंसी का ब्रांड एम्बेसडर नियुक्त किया गया है। मैं सभी प्रशिक्षकों एवं माता-पिता को कहना चाहूंगा कि वे यह सुनिश्चित करें कि सभी एथलीट प्रतिबंधित मादक पदार्थों से परहेज करें। सभी एथलीटों को स्वच्छ रहना चाहिए और चैम्पियन बनना चाहिए। हम सभी एथलीटों की सहायता के लिए उपलब्ध हैं।”
खेलो इंडिया युवा खेल की सफलता पर प्रसन्नता व्यक्त करते हुए, श्री शेट्टी ने कहा, “यह बात कल्पना से परे है कि इतने अधिक किशोरों को यह महसूस करने का अवसर मिल रहा है कि वे कल के सितारे हैं।” उन्होंने कहा कि किशोरों को प्रोत्साहित करने की जरूरत है और वे इस बात से अवगत हों कि उन्हें देश का प्रतिनिधित्व करना है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 190.20 करोड़ टीके लगाए जा चुके हैं
भारत में सक्रिय मरीजों की संख्या 20,635 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 3,079 लोग स्वस्थ हुए,अब तक स्वस्थ हुए कुल लोगों की संख्या 4,25,57,495 है
पिछले 24 घंटों में 3,451 नए मामले सामने आए
दैनिक सक्रिय मामलों की दर 0.96 प्रतिशत है
साप्ताहिक सक्रिय मामलों की दर 0.83 प्रतिशत है
अब तक 84.06 करोड़ जांच की जा चुकी हैं,बीते चौबीस घंटों में 3,60,613 जांच की गई
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 109.63 करोड़ कोविड रोधी टीके लगाए जा चुके हैं
बीते चौबीस घंटे के दौरान 11,466 नए मामले सामने आए
स्वस्थ होने की दर वर्तमान में 98.25 प्रतिशत। मार्च 2020 के बाद से सबसे अधिक
पिछले 24 घंटों के दौरान 11,961 रोगी स्वस्थ हुए, देश भर में अभी तक कुल 3,37,87,047 मरीज स्वस्थ हुए
सक्रिय मामले कुल मामलों के 1 प्रतिशत से कम हैं,वर्तमान में 0.41 प्रतिशत,मार्च 2020 के बाद से सबसे कम
भारत में वर्तमान में 1,39,683 सक्रिय मामले हैं,बीते 264 दिनों में सबसे कम
दैनिक पॉजिटिविटी दर 0.90 प्रतिशत है,पिछले 37 दिनों से 2 प्रतिशत से कम
साप्ताहिक पॉजिटिविटी दर वर्तमान में 1.20 प्रतिशत है; पिछले 47 दिनों से 2 प्रतिशत से कम है
अभी तक कुल 61.85 करोड़ जांचें की जा चुकी हैं